Lietuvos valstybinis augalų veislių tyrimo centras

Lietuvos valstybinis augalų veislių tyrimo centras – valstybinė institucija, veikusi (1990–2010 m.m.) prie Lietuvos Respublikos žemės ūkio ministerijos administravimo srityje ir įgyvendinanti valstybinę augalų veislių ūkinio vertingumo ir tinkamumo Lietuvos agroklimato sąlygoms įvertinimo bei teisinės apsaugos naujoms augalų veislėms suteikimo Lietuvje politiką.

Pagrindiniai Lietuvos valstybinio augalų veislių tyrimo centro uždaviniai yra:
 tirti augalų veisles, išaiškinant jų tinkamumą auginti Lietuvos sąlygomis;
 užtikrinti augalų veislių apsaugą, sudaryti augalų veislių tyrimo duomenų banką;
 vadovauti augalų veislių tiriamajam ir organizaciniam – ūkiniam darbui, užtikrinti vieningą ir efektyvią visos augalų veislių tyrimo sistemos veiklą.

 Istorija 

Lietuvos valstybinis augalų veislių tyrimo centras įsteigtas 1990 m. 2010 m. šį centrą sujungus su Valstybine augalų apsaugos tarnyba ir Valstybine sėklų ir grūdų tarnyba įkurta Valstybinė augalininkystės tarnyba.Augalų apsaugos tarnyba. Visuotinė lietuvių enciklopedija.

 Struktūra 

Lietuvos valstybinį augalų veislių tyrimo centrą sudaro šie struktūriniai padaliniai:

 Kauno augalų veislių tyrimo stotis (Muniškiai,  Kauno raj.);
 Pasvalio augalų veislių tyrimo skyrius (Stačiūnai, Pasvalio raj.);
 Plungės augalų veislių tyrimo skyrius (Alksnėnai, Plungės raj.);
 Rietavo augalų veislių tyrimo stotis (Vatušiai, Rietavo sav.) Likviduota 2009 m.;
 Šilutės augalų veislių tyrimo skyrius (Juknaičiai, Šilutės raj.);
 Kaišiadorių dekoratyvinių augalų veislių tyrimo ir karantino stotis (Aviliai, Kaišiadorių raj.);
 Utenos augalų veislių tyrimo skyrius (Šabaldauskai, Utenos raj.);
 Vilniaus sodo augalų veislių tyrimo stotis (Nemėžis, Vilniaus raj.);
 Vilniaus augalų veislių tyrimo skyrius (Vilnius);
 Vilniaus šiltadaržinių daržovių veislių tyrimo punktas (Pagiriai, Vilniaus raj.);
 Augalų veislių kokybės vertinimo laboratorija (Vilnius).

 Šaltiniai 

Kategorija:Lietuvos Respublikos žemės ūkio ministerija
Kategorija:Augalininkystė